România, peste Portugalia sau Grecia în topul vârstnicilor care folosesc internetul. Pe ce loc ne clasăm.
Iulia Căldăraru are 70 de ani şi îi apelează video pe cei dragi. Foloseşte des internetul pentru plata facturilor și cumpărături. Depășim Portugalia și Grecia în topul vârstnicilor care folosesc internetul. 61% dintre cei care au între 65 şi 74 de ani din UE au folosit internetul. 40% dintre vârstnicii din România au folosit internetul în ultimele 3 luni. Țările nordice sunt fruntaşe la acest capitol.
Întrecem Portugalia și Grecia într-un top al vârstnicilor care folosesc internetul.Dar, chiar și așa, nu stăm foarte bine la acest capitol. Doar 40% dintre românii care au între 65 și 74 de ani au fost online în ultimele trei luni, potrivit Eurostat. Unii și-au văzut nepoții pe ecranul telefonului, alții au plătit facturi sau au comandat haine pe net."Pe telefon îmi fac toată treaba. Absolut tot ce înseamnă utilităţi, le achit cu ajutorul internetului. Ce mai fac? A… comenzi. Mai cu seamă, în perioada pandemiei", spune Iulia Căldăraru.Unele bunici nu petrec timp online, dar apar des pe internet. Se ocupă nepoții! Bunica lui Mircea Bravo are deja mulți fani pe YouTube.